stanford-oval/wikipedia huggingface dataset:
משה מנחם מנדל ורנר
ביוגרפיה

נולד בקרושנייוויצה שבפולין. למד אצל רבי אברהם בורנשטיין, ה"אבני נזר" שכיהן אז כרב וראש ישיבה בעיר. היה חסידו של רבי זאב וולף מסטריקוב, בנו של רבי אברהם לנדא מטשכנוב. אשתו התייתמה בילדותה וגדלה אצל רבי אברהם מטשכנוב. בסביבות שנת 1880 החליט לעלות לארץ ישראל. לפני שעלה, נסע לקבל רשות וברכה מרבי זאב וולף. רבי זאב וולף שאלו אם יש לו כסף למחיה ונענה שיש לו מספיק כסף עד ביאת משיח. רבו הבין את תשובתו שהכין לו כסף לזמן רב ונתן לו רשות לעלות. לאחר מספר ימים אמר לרבו שיתפלל שמשיח יבוא מהר. רבו הבין את רמיזתו שאין לו כסף אך לא חזר בו מהסכמתו. ורנר עלה עם שני ילדיו הקטנים, שמחה בונים וחנוך הניך. עם בואו לירושלים, החל להקים מפעלי עזרה וחסד לעניי העיר. לאחר שנגמר כספו נסע לארצות הברית ואירופה לגייס כספים לצורכי חסד.
בזמן הגיעו לירושלים היישוב בעיר העתיקה כלל רק את רחובות הרובע היהודי ולא היה רישיון להקים או לקנות בתים חדשים. ורנר, בשיתוף פעולה של הרב חיים אלעזר ווקס, חכר מאפנדי ערבי חצר בשכונת באב חוטה שברובע המוסלמי והעמידו חינם לרשות משפחות עניות.
לאחר זמן בנה גם את שכונת בתי ורנר, סמוך לבתי ורשה, שיועדה אף היא חינם ללומדי תורה. בשנת 1884 הקים חברה בשם "פורת יוסף" במטרה להקים מפעל התיישבות גדול סמוך לשכם. ורנר רכש שטח גדול וגייס את תמיכת רבי שמואל בורנשטיין מסוכטשוב (ידידו מנוער) אך למעשה תוכניתו נכשלה.
משפחתו

בנו הרב שמחה בונם ורנר היה דיין בעדה החרדית.
הרב אברהם ורנר - רבה הראשון של נתניה.
שושנה, אשת הרב אליעזר יהודה ולדנברג.
הרב אשר זאב ורנר - אב"ד טבריה.
הרב משה ורנר היה חתנו של רבי נפתלי חיים אדלר מדז'יקוב.
הרב חיים ורנר
הרב שמחה בונים ורנר, ראש "ישיבת אור תורה".
יפה מרים, נשואה לרב אברהם דב אוירבך, אב"ד טבריה.
אסתר לאה, נשואה לרב חיים שלום דייטש, חסיד חב"ד, ראש כולל צמח צדק בעיר העתיקה
בנו חנוך העניך
הרב שמואל ברוך ורנר - אב"ד תל אביב. חתנו של הרב יעקב משה חרל"פ.
הרב דוד ורנר רבה של חדרה.
הרב שמעון מאיר ורנר, כיהן שנים רבות כראש כולל הרמב"ם בתל אביב, כיום ראש קיבוץ בישיבת עטרת שלמה.
חתנו הרב דב צבי קרלנשטיין, ראש ישיבת גרודנא באשדוד.
חתנו הרב מנחם שיף, ראש כולל ברעננה.
לקריאה נוספת

אהרן סורסקי, "זוטו של נהר", ירושלים תשמ"ג.
הערות שוליים

↑  שם ושארית לנפש חיה, ירושלים תשכ"א.
מרת'ה דוד

| --- | --- |
אין תמונה חופשית
 לידה:  8 באוקטובר 1908 ארצות הברית אשלנד, וירג'יניה, ארצות הברית
 פטירה:  10 באוגוסט 1990 (בגיל 81) צ'כוסלובקיה פראג, צ'כוסלובקיה
 מדינה:  ארצות הברית 
 שם לידה:  Martha Eccles Dodd
 השכלה:  אוניברסיטת שיקגו
 תקופת הפעילות:  ? – 10 באוגוסט 1990 
 בן זוג:  ג'ורג' באסט רוברטס (George Bassett Roberts) (נישאו: 1932; התגרשו: 1934) אלפרד ק. שטרן (Alfred K. Stern) (נישאו: 1938; נפטר: 1986)
 
 
מרת'ה אקלס דּוֹד (באנגלית: Martha Eccles Dodd; ‏8 באוקטובר 1908 – 10 באוגוסט 1990) הייתה עיתונאית וסופרת אמריקאית. דוד היא בתו של ויליאם דוד, השגריר הראשון של נשיא ארצות הברית פרנקלין דלאנו רוזוולט בגרמניה. במסגרת עבודתו של אביה, דוד התגוררה בברלין בין השנים 1933–1937 והייתה עדה לעליית הרייך השלישי. במהרה דוד הייתה מעורה בחוגים השמאליים של ברלין, לאחר שחזתה במו עיניה באלימות המשתוללת בגרמניה הנאצית. יחד עם בעלה השני, אלפרד ק. שטרן, דוד עסקה בריגול למען ברית המועצות משנות ה-30 ועד לשיא המלחמה הקרה.
קורות חיים > ראשית חייה

מרת'ה דוד נולדה באשלנד, וירג'יניה. היא למדה באוניברסיטת שיקגו וגם תקופה מסוימת בוושינגטון הבירה ובפריז. דוד שימשה לזמן קצר כעורכת ספרותית עוזרת של שיקגו טריביון.
קורות חיים > פעילות מוקדמת

מרת'ה ואחיה, ויליאם אי. דוד הבן, ליוו את הוריהם לברלין כשאביה נכנס לתפקיד שגריר ארצות הברית בשנת 1933. בתחילה, דוד מצאה את התנועה הנאצית כמעוררת הערצה. מאוחר יותר היא כתבה כי היא "הפכה זמנית למגינה נלהבת של כל שהתרחש" והתפעלה מ"האמונה החזקה ומעוררת ההשראה בהיטלר, בעיקר בטוב שעשה למען המובטלים". דוד רכשה מספר חברים בחוגים הגבוהים, וארנסט האנפשטנגל, אהובה בעבר ועוזרו של אדולף היטלר, ניסה לעודד מערכת יחסים רומנטית בין היטלר לבינה. האנפשטנגל ארגן פגישה בין דוד להיטלר, והיטלר אף נשק על ידה, דבר שגרם לדוד להגיד על היטלר שהוא "עדין וצנוע יתר על המידה בנימוסיו"; הפגישה לא הובילה לתוצאות ולא היו פגישות המשך. לדוד היו מערכות יחסים רבות בזמן שהותה בברלין, כולל עם ארנסט אודט ועם הדיפלומט הצרפתי ארמנד ברארד, לימים שגריר צרפת באו"ם. מאהבים אחרים כללו את מקס דלבריק ורודולף דילס.
בעקבות ליל הסכינים הארוכות, דוד שינתה את דעותיה על הנאצים. אנשים במעגל החברתי שלה התחננו לעזרה מהאמריקאים ומשפחת דוד גילתה שטלפוני המשפחה נמצאים תחת האזנת סתר ומשרתיהם גויסו כמרגלים. אמה כתבה שדוד "נכנסה למצב עצבני שכמעט גבל בהיסטרי, והיו לה סיוטים איומים".
במרץ 1934, הורה הנ.ק.ו.ד. לקצין המודיעין בוריס וינוגרדוב (שפעל תחת כיסוי דיפלומטי בברלין כנספח עיתונות בשגרירות), לגייס את אהובתו, דוד, כסוכנת.
ב-1935, העיתונאית מרגריט יאנג ראיינה את אביה של דוד, לבקשתו, ל-Daily Worker שבשליטת המפלגה הקומוניסטית של ארצות הברית, דוד הסכים לפגוש את יאנג כי היא כבר הייתה מיודדת עם מרת'ה.
בתרבות הפופולרית

דוד מופיעה כדמות ברומן משנת 2012 "Flight from Berlin" מאת דייוויד ג'ון.
דוד מוצגת כאחת הדמויות הראשיות בספר העיוני "בגן חיות הטרף" מאת אריק לארסון, המגולל את קורותיה של משפחת דוד בברלין בשנות ה-30.
דוד מופיעה כחברה של דמות מרכזית ברומן משנת 2020 "The Words I Never Wrote" מאת ג'יין ת'ין.
דוד מוזכרת בספר העיוני "Berlin Diary" מאת ויליאם שיירר כמכרה הפוקדות תדירות את בתי הקפה של הכתבים.
דוד מופיעה בהרחבה בספר העיוני משנת 2021 "All the Frequent Troubles of Our Days" מאת רבקה דונר, המגולל את סיפורה של מילדרד פיש-הרנק, אישה אמריקאית שחייתה בברלין, ושיחקה תפקיד פעיל בהתנגדות האזרחית המחתרתית בגרמניה הנאצית. למרבה האירוניה, בהתחשב באהדה לגרמניה הנאצית שלה, דוד הייתה במעגל החברים של הארנק, אך נשמרה מחוץ לפעילות החשאית של הקבוצה.
הערות שוליים

↑  Dobrzynski, Judith H. (1996-09-04). "George B. Roberts, 102, Director Of Citibank Economics Division". The New York Times (באנגלית). נבדק ב-2022-03-14.
↑  Ap (1986-06-24). "ALFRED K. STERN, SPY SUSPECT; FLED TO PRAGUE OVER CHARGES". The New York Times (באנגלית). נבדק ב-2022-03-14.
↑  Fowler, Glenn (1990-08-29). "Martha Dodd Stern Is Dead at 82; Author and an Accused Soviet Spy". The New York Times (באנגלית). נבדק ב-2022-03-14.
↑  "Novelist in Flight; Martha Dodd Stern". The New York Times (באנגלית). 1957-08-19. נבדק ב-2022-03-14.
1 2  THE STRANGE CASE OF MARTHA DODD, www.pennilesspress.co.uk
↑  TIMES, Special to THE NEW YORK (1938-09-05). "MARTHA DODD WED IN VIRGINIA HOME; Daughter of Ex-Ambassador to Germany the Bride of Alfred K. Stern". The New York Times (באנגלית). נבדק ב-2022-03-14.
| --- | --- |
בקרת זהויות :  NLI: 987007307266605171  PLWABN: 9810566862905606  BIBSYS: 90605628  BNE: XX1252253  CiNii: DA04323012  GND: 123489288  ISNI: 0000 0001 1062 814X  LCCN: n89656282  LNB: 000113728  NKC: jn20020305003  NLG: 150931  NTA: 090945484  RERO: 02-A003184031  SNAC: w6g47m2j  SUDOC: 125131550  VcBA: 495/321048  VIAF: 52597984   WorldCat (עם VIAF): 52597984
משהו חדש מתחיל (שיר)

| --- | --- |
 סינגל בביצוע דני רובס
 מתוך האלבום "משהו חדש מתחיל"
 יצא לאור:  דצמבר 2007
 שפה:  עברית
 כתיבה:  אילאיל תמיר
 לחן:  דני רובס
 
משהו חדש מתחיל הוא שיר שבוצע על ידי דני רובס ויצא לאור בשנת 2007.
רקע

השיר יצא לאור בדצמבר 2007 כסינגל הראשון מתוך אלבום שנושא את שם השיר, שיצא 12 שנים לאחר האלבום הקודם של רובס.
השיר נכתב על ידי אילאיל תמיר, זוגתו של רובס דאז וכיום רעייתו, ובתו של יהודה תמיר מלהקת "חלב ודבש". את מילותיו כתבה על ספסל ברחוב בתל אביב. בשעת בוקר ראה רובס את המילים מונחות בסלון ביתם. הוא החליט להלחין את השיר ולהשתמש בו בדגימה מתוך שירו פנים ושמות. לאחר כמעט שנה הציג את השיר למפיק אורי זך שהציע לו לשנות את הפזמון. לדברי רובס, "המילים מבטאות אותי יותר מכל דבר אחר, את התקופה הארוכה שעברה מאז התקליט האחרון, את האופטימיות של משהו חדש שמתחיל, דברים שקורים בזמן נכון וניסים קורים והכל אפשרי".
"משהו חדש מתחיל" הוא השיר היחיד בקריירה של רובס אותו הוא הלחין, אך לא כתב את מילותיו.
השיר הגיע למקום ה-28 במצעד העברי השנתי לשנת התשס"ח (2008) של רשת ג' ולאותו המקום במצעד השנתי של גלגלצ.
בשנת 2012 במהלך הפריימריז לראשות מפלגת הבית היהודי הייתה סיסמת הבחירות של נפתלי בנט "משהו חדש מתחיל", סיסמה בה השתמשה גם הרשימה, לאחר ניצחונו של בנט, לקראת הבחירות לכנסת התשע עשרה (2013). רובס טען שהופתע מהשימוש בסיסמה הזהה לשם של שירו, וכי לא היה שבע רצון מכך. הוא שקל להגיש תביעה משפטית בגין פגיעה בזכויות יוצרים, אך לבסוף ויתר על כך.
בשנת 2018 בוצע השיר בתוכנית הנוער המוזיקלית "Oboy" בערוץ הילדים.
בשנת 2020 בוצע השיר בתוכנית הילדים "אבא מטפלת" בערוץ TeenNick.
הערות שוליים

↑  אור ברנע, משהו חדש מתחיל, באתר ynet, 24 בדצמבר 2007
↑  דני רובס, משהו חדש מתחיל (ראיון וידאו לחרסונסקי מיוסיק, מרץ 2008) באתר yosmusic‏, מרץ 2008
↑  אור ברנע, משהו חדש? דני רובס נגד נפתלי בנט, באתר ynet, 20 בנובמבר 2012
כרזת בחירות מטעם רשימת הבית היהודי לקראת הבחירות לכנסת התשע עשרה (2013)
משהו אמיתי, Pt. 1

"משהו אמיתי, Pt. 1" הוא המיני-אלבום הראשון של הזמר-יוצר הישראלי נאור אורמיה. את האלבום הוציאה ב-5 במרץ 2020 חברת התקליטים D-music. הוא מונה שלוש רצועות חדשות – "משהו אמיתי", "רוקדת בשבת" ו"אור וחושך" – ורמיקס מועדונים לראשון ביניהם. אורכה של היצירה עומד על 12 דקות ועשרים ושבע שניות.
רשימת רצועות

| מס' | שם | משך |
| --- | --- | --- |
| 1. | משהו אמיתי  | 2:58 |
| 2. | רוקדת בשבת  | 3:16 |
| 3. | אור וחושך  | 3:13 |
| 4. | משהו אמיתי - Offical Club Remix  | 2:58 |
| משך כולל: | משך כולל: | 12:27 |
הערות שוליים

↑  משהו אמיתי, Pt. 1 - EP, אפל מיוזיק
| נאור אורמיה |
| --- | --- |
אלבומי אולפן: נאור אורמיה • תתני קצת ממך
מיני-אלבומים: משהו אמיתי, Pt. 1
סינגלים: "מה שאת צריכה" • "משתגע" • "תני לי סימן" • "תצעק את זה" • "והיא תראה"
שיתופי פעולה: "בלילות"
משחק חצי סגור

משחק חצי סגור, או פתיחת חייל המלכה הבודד, היא פתיחת אב בשחמט, שמאופיינת ברצף המהלכים הבאים:
הלבן משחק 1. ד4 והשחור עונה לא סימטרית (כל מהלך מלבד 1...ד5) .
דוגמאות למשחק חצי סגור

1. ד4 ב5 - פתיחה פולנית.
1. ד4 ג5 - הגנת בנוני הישנה.
1. ד4 פ-ג6 - הגנת פרש המלכה.
1. ד4 ד6 - הגנת וייד.
1. ד4 ה5 - גמביט אנגלונד.
1. ד4 ה6 2. ג4 ב6 - הגנה אנגלית.
1. ד4 ה6 2. ג4 ר-ב4+ - הגנת קרס.
1. ד4 פ-ו6 - הגנה הודית.
1. ד4 פ-ו6 2. ג4 ג5 3. ד5 - הגנת בנוני.
1. ד4 פ-ו6 2. ג4 ג5 3. ד5 ב5 - גמביט בנקו.
1. ד4 פ-ו6 2. ג4 פ-ג6 - הגנה מקסיקנית.
1. ד4 פ-ו6 2. ג4 ד6 3. פ-ג3 ה5 - הגנה הודית ישנה.
1. ד4 פ-ו6 2. ג4 ה5 - גמביט בודפשט.
1. ד4 פ-ו6 2. ג4 ה6 3. פ-ג3 ר-ב4 - הגנה נימצו-הודית.
1. ד4 פ-ו6 2. ג4 ה6 3. פ-ג3 ג5 4. ד5 - הגנת בנוני מודרנית.
1. ד4 פ-ו6 2. ג4 ה6 3. פ-ו3 ר-ב4+ - הגנה בוגו-הודית.
1. ד4 פ-ו6 2. ג4 ה6 3. פ-ו3 ב5 - הגנה פולנית.
1. ד4 פ-ו6 2. ג4 ה6 3. פ-ו3 ב6 - הגנה הודית של המלכה.
1. ד4 פ-ו6 2. ג4 ה6 3. פ-ו3 ג5 4. ד5 ב5 - גמביט בלומנפלד.
1. ד4 פ-ו6 2. ג4 ה6 3. ז3 - פתיחה קטלנית.
1. ד4 פ-ו6 2. ג4 ה6 3. ר-ז5 - התקפה נאו-הודית.
1. ד4 פ-ו6 2. ג4 ז6 3. פ-ג3 ד5 - הגנת גרינפלד.
1. ד4 פ-ו6 2. ג4 ז6 3. פ-ג3 ר-ז7 - הגנה הודית של המלך.
1. ד4 פ-ו6 2. פ-ו3 ה6 3. ר-ז5 - התקפת טורה.
1. ד4 פ-ו6 2. פ-ו3 ז6 - הגנה הודית מזרחית.
1. ד4 פ-ו6 2. ר-ז5 - התקפת טרומפווסקי.
1. ד4 ו5 - הגנה הולנדית.
ראו גם

תורת הפתיחות בשחמט
אנציקלופדיית פתיחות שחמט
לקריאה נוספת

דייוויד הופר (אנ') וקן ויילד (אנ'), מדריך אוקספורד לשחמט (אנ'), הוצאת אוניברסיטת אוקספורד, 1992
ניק דה פיירמיאן, פתיחות שחמט מודרניות, רנדום האוס, מהדורה חמש עשרה, 2008
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
מסילת הדרום

| --- | --- |

 מידע כללי
 מדינה:  ישראל
 עיר:  הנגב
 מפעיל:  רכבת ישראל 
 מידע על ההקמה
 פתיחת המסילה:  1956 עד באר שבע   1967 עד דימונה   1970 עד אורון   1971 עד מישור צפע   1977 עד הר צין   2004 עד נאות חובב.
 מידע על המסילה
 תחילת המסילה:  נען
 סיום המסילה:  הר צין
 סוג המסילה:  נוסעים ומשא
 רוחב המסילה:  143.5 ס"מ
 מסלולים:  2

רשימת התחנות
תחנת הרכבת קריית מלאכי - יואב, קריית גת, תחנת הרכבת להבים - רהט, תחנת הרכבת באר שבע צפון, דימונה
 תרשים המסילה
 
 מסילת הדרום והמסילות הסובבות אותה
 
מסילת הדרום או מסילת הנגב היא מסילת רכבת של רכבת ישראל אשר הנקודה הצפונית בה היא התחנה התפעולית "נען".
תוואי המסילה ושלוחותיה

המסילה מתחילה בצומת נען ומסתיימת במפעלי הפוספטים ליד הר צין.
המסילה היא חלק מן הקו הראשי של רכבת ישראל וממנה מתפצלות כמה מסילות משנה:
שלוחה מתחנת הרכבת באר שבע צפון אל תחנת הרכבת באר שבע מרכז, ממנה מסתעפת המסילה לנאות חובב.
מסילת אשקלון - באר שבע דרך שדרות, נתיבות ואופקים מתחברת למסילת הדרום בסמוך לצומת גורל.
שלוחה למפעלי הפוספטים במישור רותם.
מסילת חלץ מקריית גת אל אשקלון.
המסילה משמשת רכבות נוסעים בקו באר שבע - תל אביב - חיפה - נהריה ובקו באר שבע - דימונה ורכבות משא מהמפעלים בנגב אל נמל אשדוד ואל נמל חיפה ומצפון ישראל למסוף החומרים המסוכנים בנאות חובב.
תוכניות עתידיות

מסילת באר שבע - ערד מתוכננת לחבר בין באר שבע לערד ולשפר הנגישות אל ערד והיישובים הבדואים.
מסילת עוקף באר שבע דרך להבים, שוקת, צומת הנגב עד לעיר הבה"דים.
מסילת דימונה - ירוחם שתתפצל ממסילה לדימונה ותגיע לירוחם
מסילת הרכבת לאילת - קיימות תוכניות להאריך את המסילה מהר צין אל הערבה וממנה לאילת. למרות דיונים רבים בנושא והכרזות על קידום הפרויקט, נכון להיום אין החלטה על התחלת העבודות.
הערות שוליים

↑  המסילה לאילת - ראשונה בעדיפויות רכבת־ישראל, מעריב, 11 בדצמבר 1975
↑  הוחלט להאריך מסילת הברזל עד אילת, דבר, 17 במאי 1977
↑  ארידור מבקש 15 מיליון ל"י להשלמת קו הרכבת בערבה, מעריב, 6 באוקטובר 1977
↑  ענת ג'ורג'י, תוקם מסילת רכבת לפינוי חומרים מסוכנים מרמת חובב, באתר הארץ, 22 בספטמבר 2003
↑  ניר חסון, רכבת בדימונה אחרי 25 שנה; תושבים: "התחברנו למדינה", באתר הארץ, 25 בדצמבר 2005
↑  ענת ג'ורג'י, 250 מטר, 45 מיליון שקל, באתר הארץ, 12 בדצמבר 2004
↑  מיכל גרינברג, התושבים דרשו: להחזיר את שם העיר לתחנה, באתר הארץ, 25 ביוני 2007
↑  ליאור גוטמן ותומר אביטל, רכבת ישראל השיקה את הקו המהיר לבאר שבע - 55 דקות מתל אביב, באתר כלכליסט, 15 ביולי 2012
↑  55 דקות מתחנת באר שבע – צפון לתחנת תל אביב – ההגנה, בהיעדר עצירות בתחנות הביניים.
↑  הודעת רכבת ישראל על פתיחתה של תחנת קריית מלאכי – יואב, בעמוד הפייסבוק של רכבת ישראל, 15 בספטמבר 2018
↑  עם קרונות ריקים: הרכבת חזרה אחרי 89 ימי השבתה, באתר ynet, 22 ביוני 2020
↑  ליאור קינן, רגב נגד האוצר: מסרבת לבטל את הקו לדימונה - חרף מיעוט נוסעים, באתר חדשות 13, 27 ביוני 2020
↑  משה ליכטמן , ‏רכבת לעיר הבה"דים? המדינה מעדיפה לתכנן חניון לרכבים, באתר גלובס, 12 ביוני 2012
גשר רכבת מעל נחל השלושה, ליד תחנת הרכבת מזכרת בתיה
צומת גורל, חיבור מסילת הדרום למסילת אשקלון - באר שבע
מפגש רכבות בצומת ממשית
מסילת הרכבת סמוך לכפר מנחם, דצמבר 2022
בול לכבוד חנוכת מסילת דימונה-אורון, 1970
מפצה סטייה

מפצה סטייה הוא התקן בכלי ירי שנועד להפחית את רתיעת הקנה (במקרה זה, לעיתים ההתקן מכונה בלם רתיעה) או את קפיצתו למעלה. מדובר בקדחים בקנה או תותב בעל קדחים המתחבר לקצה הקנה.
אופן פעולה

לאחר תחילת תהליך הירי, כאשר הקליע קרוב לקצה הקנה, גז חם בלחץ גבוה פורץ דרך הקדחים של מפצה הסטייה. מהתנגדות מפעיל כלי הירי להדף הנגרם בתהליך הירי (או לחלופין, מההדף עצמו) והמרחק האנכי של הקנה מנקודת האחיזה של היורה, נגרם מומנט שיוצר תנועה סביב נקודת האחיזה. 

הגזים הפורצים דרך מפצה הסטייה מתנגדים לתנועה זו בשיעור כלשהו וכך פוחתת קפיצת הקנה או רתיעתו (הכוח שמופעל בקנה בכיוון הנגדי לתנועת הקליע, כתוצאה של תהליך הירי).

מיקומם של הקדחים וכיוון הפליטה של הגזים משתנים לפי המטרה שלשמה מפצה הסטייה מותקן:
כאשר יש להפחית את קפיצת הקנה למעלה, הקדחים ממוקמים מעל הקנה, בכיוון אנכי. כך הגזים מופנים כלפי מעלה ונגרם כוח הפועל לכיוון מטה. מפצי סטייה המעוצבים בצורה זו מותקנים לרוב באקדחים.
כאשר יש להפחית את רתיעת הקנה, הקדחים ממוקמים בצדדים נגדיים של הקנה בכיוון אלכסוני אחורה. כך הגזים מופנים אחורה ונגרם כוח הדוחף את הקנה קדימה. מפצי סטייה המעוצבים בצורה זו מותקנים לרוב בכלי נשק כבדים יותר כמו תותחים ורובי צליפה בקליבר גדול (לדוגמה, 0.5 אינץ'). בלמי לוע בתותחים הם תותבים בעלי משטחים שתפקידם להסיט את גזי הפליטה לכיוון אחר ובכך להפעיל התנגדות לרתיעה.
יתרונות וחסרונות

מטרתו של מפצה הסטייה היא לאפשר חזרה מהירה לתמונת כוונות ובכך להקל על ירי מהיר ומדויק יותר, וזהו יתרונו הבולט. עם זאת, פריצת הגזים לפני סוף הקנה מונעת את האצת הקליע למהירות המרבית האפשרית (בקנה בעל אורך מלא) וכך קטן הטווח היעיל של הנשק. 

יש הטוענים כי לשימוש במפצי סטייה המותקנים באקדחים ישנו חיסרון מהותי: משום שבאקדחים נדרשת התנגדות גדולה יותר לקפיצת הקנה על מנת להפחיתה, כמות גדולה יותר של גזים פורצת דרך מפצה הסטייה, לפני הכוונת הקדמית של האקדח. בשימוש בלילה, הגזים הפורצים ממפצה הסטייה מפיצים אור שעלול לגרום לסינוור היורה, מה שיכול להקשות על הירי המהיר לא פחות מקפיצת הקנה.
שימוש

מפצי סטייה קיימים בנשק קל, הן אזרחיים והן צבאיים-החל באקדחים וכלה בתותחים. סתרשפים מעוצבים לעיתים גם כמפצי סטייה, למשל ברובה הM4.
מפצי סטייה קיימים באקדחים סטנדרטיים כמו גלוק 19C, וקיימים גם תותבים שניתן להוסיפם לאקדחים סטנדרטיים כמפצי סטייה.
בענף הירי המעשי נעשה שימוש רחב במפצי סטייה, במחלקות Modified ו-Open, על מנת להקל על שימוש בתחמושת חזקה יותר ובמקביל לאפשר ירי מהיר.
בלם לוע המורכב על קנהו של הטנק הצרפתי הקל AMX-10 RC
משהו חייב לקרות

משהו חייב לקרות הוא אלבום הבכורה של זמר הרגאיי והדאנסהול הישראלי סול ג'יי. האלבום יצא לאור בדצמבר 2012 והופק על ידי סול ג'יי בשיתוף עם צ'ולו.
רקע

ב-2 בינואר 2012 הוציא לאור סול ג'יי את הקליפ לסינגל הראשון מהאלבום, "מריאנה" בעמוד היוטיוב הרשמי שלו. ב-6 באוגוסט יצא לאור הקליפ של הסינגל השני מהאלבום, "תן חיוך". ב-5 באוקטובר 2012 פורסם גם הקליפ לסינגל "אצלי בדם". ב-27 בדצמבר 2012 השיק סול ג'יי את האלבום במועדון הסאבליים. באירוע ההשקה התארחו האמנים: אקסום, נצ'י נצ', צ'ולו, פישי הגדול וסאבלימינל. יום לאחר מכן, ב-28 בדצמבר 2012, יצא גם הקליפ לסינגל הרביעי מהאלבום, "אל תבכו". ב-8 בדצמבר 2013 יצא הקליפ לסינגל החמישי מהאלבום, "קח הכל באיזי", שבו מארח סול ג'יי את טדרוס.
רשימת הקטעים

| מס' | שם | משך |
| --- | --- | --- |
| 1. | תן חיוך  | 3:36 |
| 2. | אשת חיל  | 3:11 |
| 3. | אצלי בדם  | 3:31 |
| 4. | קח הכל באיזי (מארח את טדרוס)   | 3:21 |
| 5. | משהו חייב לקרות (מארח את צ'ולו ונצ'י נצ')   | 3:09 |
| 6. | אנשים חלשים  | 3:51 |
| 7. | רצח בעיניים (מארח את פישי הגדול)   | 3:54 |
| 8. | ערפדים בחליפות  | 3:48 |
| 9. | הלילה  | 3:30 |
| 10. | מריאנה  | 3:53 |
| 11. | לראות הכל צלול  | 3:34 |
| 12. | אל תבכו  | 4:21 |
| משך כולל: | משך כולל: | 43:39 |
משחק חשיבה ממוחשב

המשחק שולה מוקשים הוא סוג של משחק חשיבה
משחק חשיבה ממחושב (או משחק פאזל ממוחשב) הוא שם כולל לסוגה של משחקי וידאו אשר דורשת מן השחקן לפתור פאזלים שונים. הפאזלים דורשים יכולות שונות, ביניהן לוגיקה, זיהוי של תבניות וסדרות, והשלמת מילים (אנ').
הז'אנר עצמו מאוד רחב, ולרוב כולל שימוש בצבעים, צורות, מספרים, אותיות, פיזיקה ושאר חוקים פשוטים יחסית. לפעמים, על השחקן לפתור את הפאזל במספר מוגבל של ניסיונות, בפרק זמן מוקצב, בניקוד מינימלי או בשילוב של חלק מן המשתנים הנ"ל.
משחק מז'אנר זה מציב את פתרון הפאזלים כמטרה המרכזית שלו. לרוב, משחקי חשיבה שונים יתבססו על סוג אחד של קונספט, אשר מפותח בעשרות וריאציות שונות. המשחקים נעים בעלייה עקבית ברמת הקושי, ומציעים רמזים כדי להוביל לפתרון.
סוגים של משחקים בתוך הז'אנר

משחקי קלפים (פאזלים קלאסיים) - למעשה מדובר בגרסאות דיגיטליות של משחקי קלפים קיימים, כמו סוליטר, מה-ג'ונג, פוקר לסוגיו ועוד.
משחקי פיזיקה - משחקים שמתבססים על מכניזם פיזיקלי מסוים, שבעזרתו יש להשלים פאזלים. ככל שהריאליזם גבוה יותר, כך רמת הקושי גבוהה יותר. הז'אנר גם נפוץ במשחקי דפדפן ובמשחקי מובייל. בין המשחקים הידועים בתת-ז'אנר: המכונה המופלאה, אנגרי בירדס, portal, פורטל 2, Cut the Rope, עקרון טאלוס (אנ') הפיזיקה של קראיון (אנ') והעולם של גו (אנ').
אובייקט נחבא - תת-ז'אנר שבו יש למצוא אובייקט או חפץ מסוים מתוך רשימת פריטים. משחקים מסוג זה מסווגים לרוב כמשחקי קז'ואל (אנ'), בשל המכניקה הפשוטה שלהם.
התאמת רצפים (אנ') - במשחק מסוג זה, על השחקן לסדר צורות גאומטריות על פי סדר מסוים או רצף מסוים, כדי ליצור להיעלמותם. הז'אנר התחיל בסוף שנות ה-80 ותחילת שנות ה-90 עם סדרות משחקים כמו טטריס ופאזל בובל. בשנות ה-2000 חברת PopCap Games הוציאה כמה מן המשחקים המוכרים ביותר בז'אנר, ביניהם זומה, סדרת ביג'ולד (אנ') וסדרת פגל (אנ'). המשחק קנדי קראש סאגה זכה להצלחה גדולה בשנות ה-2010.
משחקי חשיבה-אקשן - תת-ז'אנר המבוסס על פעולות בזמן אמת של השחקן. המשחק מערב לרוב משחקיות מנקודת מבט אנושית - בין אם ממבט ראשון (אנ') או ממבט שלישי (אנ'). בתוך התת-ז'אנר נמצאים גם משחקי חדר בריחה. במשחקי חשיבה-אקשן יש צורך לשלוט בדמות דו-ממדית בדומה למשחק פלטפורמה ומשחקי הרפתקה, ובכך הגבול בין שלוש הסוגות הוא יחסית מעורפל. דוגמאות למשחקים: הנמלולים, Super Meat Boy ,The Neverhood ,Braid ו-האגדה של זלדה: נשימת הפרא.
משחקי חשיבה מתמטית - משחקים שדורשים יכולת של חישוב מתמטי מסוים, בדרך כלל של תבנית מסוימת, על מנת לפתור את הפאזל. דוגמאות: 2048, שולה המוקשים.
משחקי דחיפת בלוקים - משחקים שמבוססים ברמה כלשהי על מכניקה של דחיפת בלוקים במרחב דו־ממדי. דוגמאות: סוקובאן, Baba Is You
משחקי השלמת מילים או משפטים - משחק מחשב שמבוסס על גרסה כלשהי של שבץ נא. דוגמאות: בונוס, BookWorm (אנ') ו-Bookworm Adventures (אנ').
ראו גם

ערכים על משחקי חשיבה ממוחשבים
הערות שוליים

↑  "Game physics starts to get real" (באנגלית בריטית). 2005-05-14. נבדק ב-2019-12-03.
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
משקל לידה נמוך

משקל לידה נמוך - תינוק שנולד במשקל 450 גרם
משקל לידה נמוך (low birth weight, בקיצור LBW) מתייחס לעובר שבעת הלידה היה בעל משקל פחות מ-2.5 ק"ג.
נהוג לחלק את העוברים בעלי משקל לידה נמוך לשלוש תת-קטגוריות:
משקל נמוך (LBW, Low Birth Weight) - משקל 2,500 גרם או פחות בעת הלידה.
משקל נמוך מאוד (VLBW, Very Low Birth Weight) - משקל פחות מ-1,500 גרם בעת הלידה.
משקל נמוך קיצונית (ELBW, Extremely Low Birth Weight Infant) - משקל פחות מ-1,000 גרם בעת הלידה.
משקל נורמלי בלידה בזמנה (בין שבועות 37-42) הוא בטווח 2,500-4,200 גרם.
כשליש מהתינוקות שנולדים במשקל לידה נמוך הם גם קטנים לגיל ההריון. השאר, הם עוברים שנולדו מוקדם והיותם פגים נובע מהלידה המוקדמת בלבד.
הערות שוליים

↑  "eMedicine - Extremely Low Birth Weight Infant: Article by KN Siva Subramanian, MD". נבדק ב-2007-11-28.
| --- | --- |
בקרת זהויות :  NLI: 987007282553505171  LCCN: sh85014390